

**Καλή επιτυχία στον Νικόλα Αντωνίου και στα 100μ. ελεύθερο**

Εκπληκτικός ο Νικόλας Αντωνίου, προκρίθηκε και στον τελικό των 100μ ελεύθερο στο Παγκόσμιο Πρωτάθλημα Νέων που διεξάγεται στο Περού!

Μία μέρα μετά το αργυρό μετάλλιο στα 50μ ελεύθερο, πήρε το εισιτήριο και για τον τελικό των 100μ. Με χρόνο 50.13 τερμάτισε πρώτος στην πρώτη ημιτελική σειρά και πέρασε με τον τέταρτο καλύτερο χρόνο.

Ο Κυπριακός Οργανισμός Αθλητισμού του εύχεται καλή επιτυχία και στον τελικό τα ξημερώματα της Δευτέρας.